Téiteng

Téiteng ass eng Uertschaft an der Gemeng Keel.

 Geschicht 
E steenzäitlche Site gouf um Hesselsbierg fonnt, fir genee ze sinn am Flouer Mertesbuer op der Plaz "Huffeisen"Norbert Theis, Notice préliminaire sur la présence de silex et de chaille au Grand-Duché de Luxembourg, in: Hémecht No. 4, 1984, S. 606.

Fir déi gallo-réimesch Zäit gëtt et am Géigesaz zu Keel keng grouss Besidelung vum Raum Téiteng. Dat ännert sech wuel eréischt a fränkescher Zäit (no 459), well d'Endung -eng vum Uertschaftsnumm weist op eng al fränkesch Siidlung hin, déi warscheinlech vun der Sippschaft ëm en Tato, Teto, Teti oder Tetinc gegrënnt gouf.Fernand Lorang, Kayltaler Memorabilien, 1985, S. 20-21

1245 gëtt Téiteng fir d'éischt an engem Akt ernimmt. D'Schreifweis ännert nach stoark mat der Zäit: Cetenges, Tetenges, Thetingen, Tetyngen, Tettange an absënns Tettingen.

Deemools huet Téiteng zesumme mat Keel, Rëmeleng a Morweng zur Herrschaft Zolwer gehéiert, déi fir kuerz Zäit ënnerbrach gouf duerch en Aarm vun den Häre vun Zolwer déi eng eegen Herrschaft Keel gegrënnt hunn, déi awer duerno nees gréisstendeels an der Herrschaft Zolwer opgaangen ass.

D'Téitenger waren an der Feudalzäit all Leifeegener, bis datt an der Habsbuerger Zäit 1782 de Keeser Jousef II. d'Leifeegeschaft ofgeschaaft huetNic. Charpantier, Al-Remeleng, S. 48 in Rumelange "Roches Rouges", Imprimerie Bourg-Bourger, 1957.

Wéi d'Minett am 19. Joerhonnert erëmentdeckt gouf, do koum et och zu Téiteng zu enger Bevëlkerungsexplosioun.

 Bevëlkerungsentwécklung 
 Joer       Awunner 1806  260 1851  371 1865  435  1875  608 1880  618 1895  1.336 1900  1.839 1910  2.060 1916  2.054 Joer       Awunner 1930  2.648 1935  2.412 1947  2.347 1960  2.829 1981  2.540 1983  2.587 1986  2.455 1988  2.392 1990  2.428 Joer       Awunner 1992  2.487 1994  2.577 1996  2.758 1998  2.834  2000  2.942 2002  3.061 2003  3.085 2006  3.178 2010  3.432 Joer       Awunner 2016  3.707 2019  3.884

 Bekannt Téitenger 

 Camillo Felgen, Sänger, Schauspiller a Moderator (1920-2005)
 Jeannot Lunkes, Moler a fréiere Schoulmeeschter (1946–)
 Jos Massard, Biolog, Wëssenschaftshistoriker a Lokalpolitiker (1944–)
 Jean-Pierre Nuel, Universitéitsprofesser a Medezinfuerscher (1847-1920)
 Jean Schortgen, éischten Oarbechter deen Chambersdeputéierte gouf (1880-1918)
 Edy Schütz, Vëlossportler (1941-)
 Roger Thull, Vëlossportler (1939-)
 Pierre Wagener, Dragoner an der napoleonescher Arméi (1782-1812)

 Kuckeswäertes 
 Kierch Téiteng

 Kuckt och 
 Téitenger Schungfabrik
 Gare Téiteng

 Um Spaweck 

 Offiziell Säit vun der Gemeng Keel
 Syvicol
 TICE
 Offiziell Säit vum Syndicat d'Initiative Kayl - Tétange

 Fir ze liesen 
 Gast Hentges a Jeannot Lunkes, Tetingen: rote Erde, rundes Leder, 1989
 Keeler Gemeng, Natur, Kultur und Geschichte in der Gemeinde Kayl, Imprimerie Heintz, Péiteng, Sept. 2011

Kategorie:Uertschaften zu Lëtzebuerg